**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**3.α.** Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του κειμένου, να αξιοποιήσουν τις κατάλληλες πληροφορίες:

Ως προς το πρώτο σκέλος του ερωτήματος:

* «Η ιδέα που εμφανίζεται στο προσκήνιο, ιδιαίτερα κατά το 13ο αιώνα[…]»
* «[…] να υπαχθούν σε λατινική κυριαρχία όλα τα χριστιανικά στέμματα, όπως της Αγίας Ρωμαϊκής Αυτοκρατορίας του γερμανικού έθνους, του Αυτοκράτορα της Ιερουσαλήμ, καθώς και του Αυτοκράτορα της Κωνσταντινούπολης.»

Από την ιστορική αφήγηση του σχολικού εγχειριδίου [Κεφάλαιο 3.7. Οι Σταυροφορίες, α. Οι αιτίες] μπορεί να γίνει σύνδεση με την εξής αναφορά:

* «Στην πραγματικότητα η ιδέα της σταυροφορίας… έναντι των γερμανών ηγεμόνων και ιδιαίτερα ου Ερρίκου του Δ.»

**3.β.** Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του κειμένου, να αξιοποιήσουν τις κατάλληλες πληροφορίες:

Ως προς το πρώτο σκέλος του ερωτήματος (συνέπειες):

* «Στην πραγματικότητα οι σταυροφορίες δεν έκαναν τίποτε άλλο παρά να μεγαλώσουν την έλλειψη κατανόησης και την απόσταση ανάμεσα στους Βυζαντινούς και τους Λατίνους.»

Ως προς το δεύτερο σκέλος του ερωτήματος (επίδραση στη σύγχρονη αντίληψη):

* «Γιατί λοιπόν, τελικά, αυτή η έλλειψη κατανόησης και η εχθρότητα τουΜεσαίωνα κληροδοτήθηκαν, όπως μου φαίνεται ότι έγινε στη δυτική ιστοριογραφία, η οποία […]ίσως μεταφέρει ακόμα και σήμερα μιαν αρνητική εικόνα για το Βυζάντιο.»

Από την ιστορική αφήγηση του σχολικού εγχειριδίου [Κεφάλαιο 3.7. Οι Σταυροφορίες, ε. Η άλωση της Κωνσταντινούπολης από τους Σταυροφόρους] μπορεί να γίνει σύνδεση με τις αναφορές:

* «[…] η αντιπαράθεση με τον πληθυσμό της πρωτεύουσας οξύνθηκε εξαιτίας της αλαζονικής συμπεριφοράς των Λατίνων […]» ή/ και «[…] άγριες διαθέσεις των σταυροφόρων… ξεπέρασαν κάθε προηγούμενο[…]»

Μέσα από συνδυαστική προσέγγιση πηγής και ιστορικής αφήγησης αναμένεται να δομηθεί ένα συνθετικό κείμενο που να αναδεικνύει τον τρόπο με τον οποίο οι σταυροφορίες συνέβαλαν στη διεύρυνση του χάσματος μεταξύ Ανατολής και Δύσης (εξαιτίας της όξυνσης της εχθρότητας και της έλλειψης κατανόησης), κατάσταση η οποία μεταφέρθηκε μέσω της ιστοριογραφίας διαμορφώνοντας, σε έναν βαθμό, και τη σύγχρονη αρνητική εικόνα για το Βυζάντιο.